לבד בבית

לבד בבית היא קומדיית מצבים ישראלית, המשודרת בכאן חינוכית החל מ־31 בינואר 2021. את הסדרה יצרו וכתבו יניב זוהר ונדב פרישמן.

ב־31 בינואר 2021 עלתה העונה הראשונה של הסדרה בערוץ כאן חינוכית. ב-8 באוגוסט 2022 עלתה העונה השנייה, וב-2 ביולי 2023 עלתה העונה השלישית, עם שחקנים חדשים וסט צילומים חדש. ב-1 בספטמבר 2023 עלו שלוש העונות של הסדרה לשידור בנטפליקס.

סקירת סדרה

תקציר העלילה

עונה 1
נתי ודודי צור (עדי אשכנזי ויוסי מרשק), זוג הורים מיבנה, יוצאים לנופש לכמה ימים באי הבדיוני פאקוס (פרפרזה לפארוס בקפריסין היוונית) שביוון, ומשאירים בבית את ארבעת ילדיהם – מיקה (נטע רוט), רוני (שון עיסא), איה (אופק בן מאיר) ונבו (ירין אורון). נגיף מסתורי שמתגלה באי מוביל לסגר מיידי עליו ומונע מנתי ודודי לחזור הביתה. עד שהם יחזרו, נשלח לעזרה דוד "זעתר" (שחר חסון), דודם "המבוגר האחראי" ואחיו של דודי וכעת הם צריכים להתמודד עם השכן "פלוטניק" (אבי דנגור).

עונה 2
לאחר ביקורם המפתיע של פקחי משרד התברואה התגלה שבדרכם לארץ, נתי ודודי נשאו איתם נגיף חדש בשם "המוטציה הפאקוסאית" ועליהם להיכנס לסגר מיידי במלונית באור עקיבא. ארבעת האחים כולל זעתר, נשארים שוב לבד בבית.

עונה 3
נתי מקבלת הצעת עבודה מצ'ילה, ונוסעת לשם ביחד עם דודי, וארבעת האחים נשארים ביחד עם זעתר שוב, לבד בבית.

הפקה
ביוני 2020 הוכרזו הליהוקים לסדרה. ליאור כלפון נועד במקור לגלם את דודי צור, אך עקב הדבקותו בנגיף הקורונה הוחלף ביוסי מרשק. ביולי של אותה שנה צולמה ועלתה לשידור ב-31 בינואר 2021. באוגוסט 2021 הוכרזו מספר ליהוקים לעונה השנייה. באוקטובר של אותה שנה צולמה ועלתה לשידור ב-8 באוגוסט 2022.

בינואר 2023 הוכרזו שיהיו לסדרה שתי עונות נוספות, בעוד שהעונה השלישית כבר עלתה לשידור.

דמויות

צעירים
מיקה צור (נטע רוט) – האחות הבכורה של משפחת צור. תלמידה מצטיינת. מדריכה בתנועת הצופים. קמצנית. בעונה הראשונה קיבלה צו ראשון, מתוכננת להתגייס בעונה הרביעית לצה"ל. רוני ואיה מחשיבים אותה להכי עלובה, מבאסת, ומשעוממת במשפחה.
 רוני צור (שון עיסא בעונות 1–2, קאי פקר בעונה 3) – אחיה התאום של איה. טוב בספורט. אוהב להציק לאחים שלו. החבר הטוב ביותר של שקית.
 איה צור (אופק בן מאיר) – אחותו התאומה של רוני. חסרת אחריות, מכורה לטלפון, אושיית רשת ושחקנית.
 נבו צור "נבנב" (ירין אורון) – האח הצעיר. רוני נוהג להגן עליו ולפעמים מציק לו. חכם מאוד לגילו ובעל כישרון לבישול.
יניב "שקית" רומנו (רום פלד) – החבר הטוב ביותר של רוני. מכונה "שקית" מכיוון שהוא מסתובב כל הזמן עם שקית. מאוהב באיה ומנסה להרשים אותה.
ארנון וישנייה (גל שלהב אהרונוביץ׳) – המחזר של מיקה. אוהב אותה ומוכן לעשות הכל בשבילה.
ירדי (טליה ברטפלד) – חברה טובה של מיקה.
 מיכמיכ - חברו הטוב ביותר של נבו.
רננה מוסקוביץ' (נוגה ריינהולד) – חברה טובה של איה. 
דורין בוקובזה (שרון לוקסנבורג) (עונה 1 מוזכרת בעונה 2) – המתחרה של מיקה. לומדת איתה במגמת קולנוע.
נאיה רבינוביץ׳ (תמר בן שם) (אורחת בעונה 1) – ילדה מהשכבה של נבו. בתה של קרן רבינוביץ'.
גידי ארמוזה (אגם שמואל) (אורח בעונות 1,2,3) – נער בשכבה של רוני ואיה. "הטחון" של בית הספר.
סני "קלקולים" (תומר טליאס) (אורח בעונה 1) – הבן של מוטי "קלקולים".
ליבת ליפציג (עמית מרקוס) (אורחת בעונות 1,2) – חברה של איה. אוהבת את האופי של שקית.
ניתאי (אמיר זרד) (אורח בעונה 1) – לקוח שבא לבית משפחת צור לקנות פריטים בגארז' סייל שהם הקימו.
מילי זיידל (שי הראל) (אורחת בעונות 1, 3) – ילדה בכיתה של רוני שמאוהב בה.
אלון ציפציף (אמיר טסלר) (עונה 1, מוזכר בעונה 2) – אויב של רוני, נהנה להציק וללעוג לו.
מאור (רואי אליעזר) (אורח ומוזכר בעונה 1) – החבר של איה. שונא את ירדן שכטר.
ירדן שכטר (אריאל לדני) (אורח בעונה 1) – נער שמסתובב כל הזמן עם כובע גרב.
ריטבלט (עידן שלו) (עונה 2) – חבר של רוני, שקית וארמוזה.
איתי (תומר הכהן) (אורח בעונה 2) – החבר החדש של איה.
שני (נאיה בינשטוק) (אורחת בעונה 2) – פעילה טבעונית.
שגב מושיוף (אברהם ארנסון) (אורח בעונה 2) – פעיל לכאורה טבעוני. מיקה מאוהבת בו.
יובל (יהודה בוחבוט) (אורח בעונה 2) – החבר החדש של איה אחרי שנפרדה מאיתי.
יוני "פסטרמה" (ישי ללוש) (עונה 2) – אויבו הגדול ביותר של רוני.
אסיף (יונתן גוטליב) (אורח בעונה 2) – נער שסימן דיסלייק על סרטון שאיה העלתה.
עידן תלם (אורח בעונה 2) – יוטיובר שערך אודישן לאיה.
נדב "פה ג'ורה" (רון כהן) (אורח בעונה 2) – ילד בכיתה של רוני ושקית הנוהג לצחוק על אחרים על פי עדתם.
איה/אביה צור (אורחת בעונה 3) – ילדה שהיא כוכבת רשת שמתעסקת בעיקר בפופיטים.
לאו (שון אמסלם) (אורח בעונה 3) – בן זוגה של איה.
לידור (יותם גור כספי) (אורח בעונה 3) – ילד בכיתה של רוני. נחשב לילד המוצלח והחכם בכיתה.

מבוגרים
ענת "נתי" צור (עדי אשכנזי) – אם המשפחה. רוצה חופשה מהילדים לרוב. יועצת פוליטית.
דוד "דודי" צור (יוסי מרשק) – אב המשפחה. אחיו של צחי (זעתר).
צחי "זעתר" צור (שחר חסון) – דודם של הילדים, אחיו של דודי. המבוגר ה"אחראי" והשובב בבית כשההורים בחופשה. מפוזר וחסר כל הגיון. עוזר מציל.
 יחיאל פלוטניק (אבי דנגור) – השכן המציק והמעצבן של המשפחה. מנסה להערים קשיים על הילדים. יו״ר ועד הבית. שונא רעש.
מכלוף (יגאל עדיקא) (אורח בעונה 1) – דודם של דודי וזעתר. חי באורלנדו. בעונה 1 מגיע לביקור בישראל.
קרן רבינוביץ' (יובל שרף) (אורחת בעונה 1) – אהבת נעוריו של זעתר ואמה של נאיה.
יוס (אורח בעונות 1,3 מוזכר בעונות 1, 2 ,3) – החבר הטוב ביותר של זעתר. מובטל ושובב כמוהו.
נחצ'ה (יעקב בודו) (אורח בעונה 1) – פלמ״חניק עבר. חבר טוב של סבא רבא של האחים - קלמן "נבו".
פנינה פפרני (גיתית פישר) (אורחת בעונה 1) – המזכירה בבית הספר התיכון של הבוגרים והאקסית של זעתר. נוהגת לירוק בכל פעם שמבטאת את האות פ'.
מוטי "קלקולים" (רועי איילון) (אורח בעונה 1) – מתקן קלקולים שבא לתקן קלקולים אצל משפחת צור. אבא של סאני.
ענת (לוסי איוב) (אורחת בעונה 1) – המורה הפרטית של איה לגאומטריה בעונה הראשונה.
איגור (דניאל סטיופין) (אורח בעונות 1, 2) – מנקה שמיקה הזמינה. בעונה 2 הסב עבודה למנהל חברת הובלות בשם "איגור הובלות".
שמעון הגנב (יניב סוויסה) (אורח בעונה 1) – מנהל הקיוסק בבית הספר.
איזמיר קורבשי (עומר ברנע) (אורח בעונה 1) – תייר מאלבניה שסגר חדר אצל פלוטניק.
פולה (שיר אברמוב) (אורחת בעונה 1) – אישה שמטפלת בכינים.
בן ציון שטרית (שרון אלכסנדר) (אורח בעונה 1) – ראש עיריית יבנה.
יואש (לישי זטלאוי) (אורח בעונה 1) – העוזר האישי של בן ציון שטרית.
ז'אן פייר (ישראל קטורזה) (אורח בעונה 1) – בעל הדירה של משפחת צור ביבנה. מעריץ מושבע של הסדרה "הסודות שבלב".
בת-אל (פרלה דנוך) (אורחת בעונה 2) – אישה שזעתר יצא איתה דרך אפליקציית היכרויות בעונה השנייה.
אסף גרניט (אורח בעונה 2) – שף שמנחה את תחרות השף המנצח מיבנה.
נתן פרנקו (רודי סעדה) (אורח בעונה 2) - דמות אורחת מהסדרה "קופה ראשית". אבא שהזמין את נבו לעשות מופע קסמים ביום ההולדת של בנו נאור.
אבי-נר (אסף אשתר) (אורח בעונה 2) - אב הבית בבית הספר של הבוגרים.
אזמרלדה (עינת שרוף) (אורחת בעונות 2–3) - מתקשרת מתים מכובדת ומוזרה. בעונה השנייה מנסה לדבר עם דודי. בעונה השלישית מגלה את העתיד לרוני ואיה.
ברי בקלה (עידו ברטל) (אורח בעונה 2) - המורה לספורט בבית הספר של הבוגרים.
שרלין (אושרית סרוסי) (אורחת בעונה 2) - בת זוגו של זעתר אותה הכיר בקופת חולים.
עזיזה צור (נעמי טובים) (אורחת בעונה 2) - סבתם של הילדים. תימניה. מאמינה באמונות טפלות.
ניסן קיל/ניסן הגדול (ערן שראל) (אורח בעונה 2) - קוסם לשעבר שנשבע שלא יופיע שוב לאחר שהושפל בתוכנית של יאיר לפיד.
צילה צימרמן (מאיה ורטהיימר) (אורחת בעונה 3) - מפקדת בחטיבת גולני שעזבה את הפיקוד והפכה למטפלת של משפחת צור בעונה השלישית.
ראמזי עבד ראמזי (אמיר שורוש) (אורח בעונה 3) - דמות מ"קופה ראשית". עובד כללי בכיר בשפע יששכר. חברו הטוב של זעתר.
סבתא מלכה (תקווה עזיז) (אורחת עונה 3) – סבתם של הילדים מצד דודי. מאמינה בשדים.
בן - לולו (אמירם טובים) (אורח בעונה 3) — המוכר של המכולת ליד בית ספרם של הילדים.
ליזי מרציאנו (רוני הדר) (אורחת בעונה 3) – מורתו של נבו וחבריו בבית ספרם. בעבר לימדה את מיקה ורוני.
חדווה (סיגל כהנא) (אורחת בעונה 3) – מנהלת המקום:" נמאס להיות ערים".
ברכה אמסטף "בולדוג" (הדר לוי) (מוזכרת בעונה 1, אורחת בעונה 3) – מנהלת בית הספר של נבו. מכונה "בולדוג" משום שהיא מתעצבנת וצורחת כמו בולדוג.
סבתא חסיה (פלורנס בלוך) (אורחת בעונה 3) - סבתם של הילדים מצד נתי. מאמינה במיסטיקה.
איתי הרמן (בתפקיד עצמו) (אורח בעונה 3) - חידונאי מוכר ונערץ על מיקה.
סתווית (נועה יהודאי) (אורחת בעונה 3) - פקחית חנייה שפלוטניק מתאהב בה ויצא איתה. חובבת תקנות כמו פלוטניק.
מוקי (בתפקיד עצמו) (אורח בעונה 3) - זמר מוכר שבא לשמוע את מיקה שרה ולעשות איתה שיתוף פעולה בשיר חדש.
(איל אורון) (אורח בעונה 3) - אדם שהשתתף עם מיקה בפרסומת לתולעים בטוסיק
יוחאי (דניאל חן) (אורח בעונה 3) - חברו של זעתר. מהפנט ומנהל את חברת "איקו היפנוזה".
ירדן ג'רבי (בתפקיד עצמה) (אורחת בעונה 3) - חברה של זעתר. אלופת העולם בג'ודו.
אלכסיי מורוזוב (בתפקיד עצמו) (אורח בעונה 3) - חנון שיוצא עם ירדן ג'רבי.
שרה פלוטניק (אבי דנגור) (אורחת בעונה 3) - אמו של פלוטניק. שונאת את בנה.
השופטת (דורית לב-ארי) (אורחת בעונה 3) - שופטת במשפט של פלוטניק נגד משפחת צור.
עורך הדין של פלוטניק (עמי אנידג'ר) (אורח בעונה 3) - מייצג את יחיאל במשפט נגד משפחת צור.

פרקים

עונה ראשונה

עונה שנייה

עונה שלישית

פרסים ומועמדויות

קישורים חיצוניים

הערות שוליים

כאן חינוכית: תוכניות וסדרות
סדרות טלוויזיה ישראליות שעלו לשידור בשנות ה-2020
סדרות נעורים ישראליות
סדרות קומיות ישראליות לילדים
קומדיות מצבים ישראליות